הציונות הדתית (סיעה)

הציונות הדתית היא רשימה וסיעה ישראלית ימנית הדוגלת בציונות דתית וארץ ישראל השלמה. הציונות הדתית זהו מיתוגה החדש של מפלגת האיחוד הלאומי–תקומה, וכן רשימה משולבת של האיחוד הלאומי – תקומה, עוצמה יהודית ומפלגת נעם עד פילוג הסיעות לפי ההסכם. לקראת הבחירות לכנסת העשרים וארבע, "הציונות הדתית" נבחר כשם כולל לרשימה המאוחדת של שלוש מפלגות המזוהות עם הזרם הדתי לאומי. הרשימה נבחרה לכנסת, וכיהנה כסיעה מאוחדת של שלוש המפלגות. בראשה עמד יו"ר "האיחוד הלאומי", בצלאל סמוטריץ'. יו"ר "עוצמה יהודית", איתמר בן-גביר, הוצב במקום השלישי ויו"ר נעם, אבי מעוז, במקום השישי. הרשימה קיבלה בבחירות 6 מנדטים ונכנסה לכנסת ה-24. מנדט אחד נוסף לה עם מעברו מהליכוד למפלגה של אופיר סופר, ששוריין על ידי יו"ר הליכוד בנימין נתניהו לאחר החיבור בין שלוש המפלגות. לקראת הבחירות לכנסת העשרים וחמש הודיעו המפלגות נעם ו"עוצמה יהודית" על ריצה בנפרד. ב-26 באוגוסט 2022 נחתם הסכם בין בצלאל סמוטריץ' לאיתמר בן גביר, בתיווכו של ראש האופוזיציה בנימין נתניהו, על ריצה משותפת. מפלגת נעם נכנסה לרשימה ביום הגשת הרשימות לכנסת, גם זאת בתיווכו של נתניהו. הרשימה הוקמה ב-3 בפברואר 2021, לאחר שבצלאל סמוטריץ' החליט שלא לרוץ במסגרת רשימת ימינה בראשות נפתלי בנט על רקע כוונתו של בנט להקים קואליציה עם מפלגות המרכז-שמאל. חשש זה התאמת לאחר הבחירות עם הקמת ממשלה בראשות נפתלי בנט ויאיר לפיד יחד עם מפלגות המרכז-שמאל והרשימה הערבית המאוחדת. חבר הכנסת אופיר סופר, נציג האיחוד הלאומי, שוריין בידי יו"ר הליכוד, בנימין נתניהו במקום ה-28 ברשימת הליכוד לכנסת. הוא התמודד באופן פורמלי כנציג מפלגת המדף "עתיד אחד - עתיד טוב לישראל". נתניהו עשה זאת כתמריץ להסכמת האיחוד הלאומי לריצה המשותפת ולאחר הבחירות הוא הצטרף לסיעת האיחוד הלאומי. בדומה לכך שוריין נציג הבית היהודי אלי בן דהן בליכוד בבחירות לכנסת העשרים ואחת. עד למועד הגשת הרשימות לכנסת נעשו ניסיונות לאיחוד הרשימה גם עם מפלגת הבית היהודי בראשות חגית משה, ברם הדבר לא עלה ובעקבות כך הוטחו האשמות הדדיות. הרב אלי סדן שהיה מעורב מטעם הבית היהודי בניסיון האחרון להשלמת המשא ומתן מתח ביקורת על סמוטריץ'. סמוטריץ' טען בתגובה שמשה הציבה מכשולים בפני קיום פריימריז פתוחים שיאחדו את שתי המפלגות. ב-30 במאי סמוטריץ' הכריז בכנס פעילים על יציאה למפקד שבסיומו יתקיימו בחירות מקדימות לראשות מפלגת הציונות הדתית ולנציגיה. עוצמה יהודית הביעה התנגדות למהלך, אך מאוחר יותר פתחו הן עוצמה יהודית והן נעם במפקדים במקביל למפקד הציונות הדתית. למפלגת הציונות הדתית התפקדו כ-25,000 איש. מפלגות עוצמה יהודית ונעם סירבו לחשוף את מספר מתפקדיהם. שישה עשר מתמודדים הגישו מועמדות בבחירות המקדימות לרשימת המפלגה. לראשות המפלגה לא הגיש איש את מועמדותו מלבד היו"ר סמוטריץ', ובכך זכה לקדנציה נוספת. בבחירות המקדימות החכי"ם המכהנים מובילים: במקום הראשון זכה אופיר סופר, ולאחריו בהפרש של 20 קולות בלבד נבחרה אורית סטרוק, במקום השלישי שמחה רוטמן ובמקום הרביעי מיכל וולדיגר. במקום החמישי זכה צבי סוכות, ולאחריו משה סולומון, הרב יצחק חי זאגא, ארנון סגל, נעמה זרביב, רחלי צינקין, מאיר סיידלר, יוסף שפייזר, הרב דוד פיין, אלירן יעיש, משה בהטה, משה רוט. לרשימת המפלגה נוסף אוהד טל כשריון של יו"ר המפלגה. את זכותו לשריון נוסף ניצל סמוטריץ' כדי להקפיץ את משה סולומון אל המקום השביעי במפלגה, שהיה ל-14 ברשימה המאוחדת. ב-15 באוגוסט 2022, לקראת הבחירות לכנסת העשרים וחמש ולאחר כישלון המשא ומתן לריצה משותפת נוספת, הודיע איתמר בן גביר במסיבת עיתונאים ברמת גן כי מפלגתו "עוצמה יהודית" תתמודד עצמאית בבחירות.. ב-26 באוגוסט, לאחר פגישה משותפת של סמוטריץ' בן גביר ונתניהו, הודיע בן גביר על ריצה משותפת עם סמוטריץ', שם הרשימה שנקבע הוא "הציונות הדתית בראשות בצלאל סמוטריץ ועוצמה יהודית בראשות איתמר בן גביר". למפלגת נעם הוצע המקום ה-11 ברשימה, ובנעם הודיעו על ריצה בנפרד, "בשל דחיקת הזהות היהודית למקום לא ריאלי". ב-14 בספטמבר 2022, מפלגת נעם קיבלה שיבוץ במקום ה-11 ברשימה המאוחדת. ברשימה הסופית, הציונות הדתית של סמוטריץ' קיבלה את המקומות 1, 3, 4, 6, 8, 12 ו-14 ברשימה, עוצמה יהודית את המקומות 2, 5, 7, 9, 10 ו-13 ונעם את המקום ה-11 ללא מקום נוסף בליכוד. בבחירות עצמן זכתה הרשימה ב-14 מנדטים, ונהייתה הסיעה השלישית בגודלה בכנסת. ב-20 בנובמבר, 5 ימים בלבד אחרי השבעת הכנסת העשרים וחמש הסיעה התפצלה למרכיביה- עוצמה יהודית, נעם והאיחוד הלאומי-תקומה (שמרו על השם "הציונות הדתית"). עם הקמת ממשלת ישראל ה-37 יושב ראש המפלגה בצלאל סמוטריץ מונה לתפקיד שר האוצר ושר במשרד הביטחון, אורית סטרוק לשרת ההתיישבות (עם הבטחה שישונה שם המשרד למשרד למשימות לאומיות), אופיר סופר לתפקיד שר העלייה והקליטה, מיכל וולדיגר לסגנית שר האוצר, יושב ראש הסיעה בכנסת שמחה רוטמן מונה לתפקיד יו"ר ועדת חוקה, חוק ומשפט ואוהד טל ליושב ראש הוועדה למיזמים ציבוריים. בבחירות לכנסת העשרים וארבע שימש הציונות הדתית כמיתוג כולל לרשימה משולבת של האיחוד הלאומי–תקומה, עוצמה יהודית ומפלגת נעם. בבחירות לכנסת העשרים וחמש הפך השם למזוהה עם האיחוד הלאומי–תקומה. אף ששלוש המפלגות התמודדו ברשימה משותפת, שם הרשימה היה הציונות הדתית בראשות בצלאל סמוטריץ ועוצמה יהודית בראשות איתמר בן גביר. ימינה הבית היהודי – האיחוד הלאומי איחוד מפלגות הימין האיחוד הלאומי-מפד"ל מדיה וקבצים בנושא הציונות הדתית בוויקישיתוף אתר האינטרנט הרשמי של הציונות הדתית הציונות הדתית, ברשת החברתית פייסבוק הציונות הדתית, ברשת החברתית אינסטגרם הציונות הדתית, סרטונים בערוץ היוטיוב סיעת הציונות הדתית בכנסת העשרים וחמש, באתר הכנסת ועדת הבחירות המרכזית לכנסת ה-24 | תוצאות ארציות, באתר votes24.bechirot.gov.il מורן אזולאי, סיון חילאי, סמוטריץ' ובן גביר רצים יחד, סער הגיש את רשימתו, באתר ynet, 3 בפברואר 2021 גיא עזרא, ‏סמוטריץ' מטיל פצצה: אני ובנט נפרדים, באתר "סרוגים", 11 בינואר 2021 חזקי ברוך, אופיר סופר שובץ במקום ה-28 בליכוד, באתר ערוץ 7, ‏5 בפברואר 2021 מורן אזולאי, שעות לסגירת הרשימות: גלית דיסטל-אטבריאן שוריינה במקום ה-10 בליכוד, באתר ynet, 4 בפברואר 2021 אמיר אטינגר, ‏כמו אלי בן דהן: הציונות הדתית תקבל שיריון בליכוד, באתר "סרוגים", 3 בפברואר 2021 אמיר אטינגר, ‏הרב אלי סדן: בצלאל טועה בכך שהוא יגדיר את עצמו כמנהיג הציונות הדתית, באתר "סרוגים", 10 בפברואר 2021 אמיר אטינגר, ‏לראשונה בראיון מקיף: ח"כ סמוטריץ' פותח הכל, באתר "סרוגים", 10 בפברואר 2021 חזקי ברוך, 16 מועמדים בפריימריז של מפלגת הציונות הדתית, באתר ערוץ 7, ‏2022-08-04 חזקי ברוך, מפלגת הציונות הדתית: סופר במקום הראשון, אחריו סטרוק ורוטמן, באתר ערוץ 7, ‏2022-08-23 תוצאות הפריימריז בציונות הדתית - הרשימה המלאה, באתר ערוץ 7, ‏2022-08-23 יהודה שלזינגר, מתפצל מסמוטריץ': בן גביר הודיע על ריצה עצמאית, באתר ישראל היום, ‏15 באוגוסט 2022 (בעברית) מערכת כיכר השבת, אחרי פגישה עם נתניהו: סמוטריץ' ובן גביר הודיעו: "אנחנו רצים יחד", באתר כיכר השבת, ‏26 באוגוסט 2022